Legend of Kaiilu. 'X,'ji 



NO LONOKAEHO. 



A make o Hauniea, pii aku la o Kaulu mai Niuhelewai aku a hiki i Nuuanu, mai 

 laila aku a hiki i Koolau. E noho ana o Lonokaeho, ia ia o Koolau ia wa. Nona na lae 

 ewalu, he man lae oi a me ka ikaika loa. A hiki o Kaulu i mua o Lonokaeho, ninau mai 

 o Lonokaeho: "Mahea mai oe?" I aku o Kaulu: "Maanei mai nei no wa'u." Olelo mai 

 o Lonokaeho: "Aole mea a maalo mai maanei, he kapu, he make, no ka mea, he kapu 

 keia wahi ia'u, a he makau ia au a hiki i keia la e noho nei. Ina he ikaika oe, alalia ola 

 oe i na la ; ina aole make oe ia'u. T aku o Kaulu: "No kuu ikaika hiki au ianei." Ia wa, 

 hoike mai o Lonokaeho i na lae ewalu ona, he oohaku, he pahoa, he laau, he ohia, he 

 nahele, he maile, he ieie, he hala, he lehua ko luna. A ike o Kaulu i na lae o Lonokaeho, 

 ninau iho o Kaulu i na lima ona, ia Limakaukahi a me Limapaihala: "Pehea na lae 

 ewalu o Lonokaeho." I ae na lima: "Aole e pakele ia maua." Ia wa, olelo aku o Kaulu 

 ia Lonokaeho: "A hea la hoi ooki ou lae ewalu?" I mai o Lonokaeho : "Ooki no make 

 oe, aole oe e ola." E iho iho ana ka lae mua he pahoa oi ia, e alo ae ana o Kaulu hala, 

 haule ka lae i lalo. E hao iho ana ka ieie me ka maile i ka hihi, me ke kolo paa i lalo. E 

 oni ae ana ka lae, aole e hiki i luna. Pela no a pau na lae ewalu o Lonokaeho, lilo ae la 

 o Koolau a pvmi ia Kaulu. Hele aku la o Kaulu a hiki i Kualoa ma ka lae o Kaoio, e 

 noho ana o Mokolii i laila, he kupua, he iole ia. 



NO MOKOLII. 



He kupua ino keia, aohe kanaka koe ia ia i ka ai ia, aohe wahine koe. He mea mau 

 ia ia ka noho i ke alanui e kiai ai, a e hoopunipuni ai me na olelo maalea. A hiki o Kaulu, 

 ninau mai la o Mokolii: "Mahea mai oe?" I aku o Kaulu: "Maanei mai nei no." "Ae, 

 he mea ai oe na'u no keia la." I aku o Kaulu: "Aia no hoi paha i ka ikaika." E hao 

 mai ana o Mokolii ia Kaulu, ])aa i na niho. Ia wa o Kaulu i lele ai i luna me Mokolii, 

 a ke ao uli, haule o Mokolii a okaoka liilii, a make iho la ia Kaulu. Lilo ae la ia wahi no 

 Kaulu. 



Memoirs B. P. B. Museum, Vol. V. — 24. 



